CELEX: 62014CN0508
Language: da
Date: 2014-11-13 00:00:00
Title: Sag C-508/14: Anmodning om præjudiciel afgørelse indgivet af Nejvyšší správní soud (Den Tjekkiske Republik) den 13. november 2014 — Český telekomunikační úřad mod T-Mobile Czech Republic a.s. og Vodafone Czech Republic a.s.

16.2.2015   
            
            
               DA
            
            
               Den Europæiske Unions Tidende
            
            
               C 56/4
            
         Anmodning om præjudiciel afgørelse indgivet af Nejvyšší správní soud (Den Tjekkiske Republik) den 13. november 2014 — Český telekomunikační úřad mod T-Mobile Czech Republic a.s. og Vodafone Czech Republic a.s.
   (Sag C-508/14)
   (2015/C 056/05)
   Processprog: tjekkisk
   
      Den forelæggende ret
   
   Nejvyšší správní soud
   
      Parter i hovedsagen
   
   
      Sagsøger: Český telekomunikační úřad
   
      Sagsøgte: T-Mobile Czech Republic a.s. og Vodafone Czech Republic a.s.
   
      De andre parter i sagen: O2 Czech Republic a.s. (kendt som Telefónica Czech Republic, a.s. til og med den 20.6.14) og UPC Česká republika, s.r.o.
   
      Præjudicielle spørgsmål
   
   
               1)
            
            
               Skal artikel 12 og 13 i Europa-Parlamentets og Rådets direktiv 2002/22/EF (1) af 7. marts 2002 om forsyningspligt og brugerrettigheder i forbindelse med elektroniske kommunikationsnet og -tjenester (herefter »direktivet«) fortolkes således, at begrebet »nettoomkostninger« ved forsyningspligten som fastlagt ved direktivet er til hinder for, at udbyderens »rimelige fortjeneste« medregnes i beløbet for de fastlagte nettoomkostninger ved den pågældende forsyningspligt?
            
         
               2)
            
            
               Såfremt spørgsmål 1 besvares bekræftende, har disse direktivbestemmelser (artikel 12 og 13) da direkte virkning?
            
         
               3)
            
            
               Hvis direktivets artikel 12 og 13 har direkte virkning, kan denne virkning da påberåbes over for et erhvervsdrivende selskab, hvori en medlemsstat ejer (kontrollerer) 51 % af aktierne — i dette tilfælde O2 Czech Republic a.s. — dvs. er selskabet en »statslig enhed« eller ej?
            
         
               4)
            
            
               Såfremt spørgsmål 1 til 3 besvares bekræftende, kan direktivet da også finde anvendelse på forhold, der gjorde sig gældende i perioden inden Den Tjekkiske Republiks tiltrædelse af Den Europæiske Union (fra den 1.1 til den 30.4.2004)?
            
         
      (1)  EFT L 108, s. 51.